kardosdrur/scandi-wiki huggingface dataset:
Eagles of Death Metal

Eagles of Death Metal (også kendt som EODM) er et amerikansk garagerockband stiftet i 1998 af Jesse Hughes og Josh Homme (også kendt fra bl.a. Queens of the Stone Age, Them Crooked Vultures og Kyuss). De to stiftere er permanente medlemmer af bandet, men live optræder bandet ofte uden Homme, da denne er travlt optaget med sine øvrige bands. Bandets live besætning udgøres derfor af Hughes med skiftende andre musikere. På turneen i 2015 bestod bandet af Jesse Hughes (sang, guitar), Dave Catching (guitar), Eden Galindo (guitar), Matt McJunkins (bas) og Julian Dorio (trommer). 

Udover navnet har bandet intet med dødsmetal at gøre. Efter sigende ville Josh Homme, som et eksperiment, prøve at skrive noget musik i stil med The Eagles, blandet med dødsmetalgenren, og derfra kom idéen til bandets navn. Bandet debuterede i 2004 med albummet Peace Love Death Metal. I 2006 udkom Death by Sexy, i 2008 Heart on, og i oktober 2015 Zipper Down.

Terrorangreb i Paris 
Fredag den 13. november 2015 spillede Eagles of Death Metal en udsolgt koncert på spillestedet Bataclan i Paris. Koncerten tog en uventet drejning og blev en del af et stort koordineret terrorangreb i byen, da tre sortklædte mænd brød ind og skød mod folkemængden med automatrifler. Under skydning flygtede bandet gennem en bagdør i scenen og forsvandt i sikkerhed fra spillestedet. Efter en godt tre timer lang gidseltagning blev stedet stormet af politiet, men gerningsmændene fik detoneret selvmordsbomber. I alt mistede 89 personer livet og over 200 blev såret. Blandt de dræbte var den 36-årige Nick Alexander, som arbejdede med  bandets merchandisesalg på turneen. Efterfølgende aflyste bandet resten af deres Europa-tour, hvor de blandt andet skulle spille i Amager Bio i København to uger efter angrebet i Paris.

Referencer

Eksterne henvisninger 

Musikgrupper fra USA
7. etape af Tour de France 2009

Syvende etape af Tour de France 2009 blev kørt fredag d. 10. juli og gik fra Barcelona til Andorra.
Ruten var 224 km lang, hvilket var det længste i årets Tour de France.

 Etape: 7
 Dato: 10. juli
 Længde: 224 km
 Danske resultater:
 48. Chris Anker Sørensen + 6.14
 72. Nicki Sørensen + 10.21
 160. Brian Vandborg + 28.29
 Gennemsnitshastighed: 36,1 km/t

Point- og bjergspurter

1. sprint (Solsona) 
Efter 105 km

2. sprint (Andorra la Vella) 
Efter 196 km

3. sprint (La Cortinada) 
Efter 207,5 km

1. bjerg (Côte de Montserrat) 
4. kategori stigning efter 32 km

2. bjerg (Port de Solsona) 
3. kategori stigning efter 97 km

3. bjerg (Col de Serra-Seca) 
1. kategori stigning efter 127 km

4. bjerg (Port del Comte) 
3. kategori stigning efter 136,5 km

5. bjerg (Ordino-Arcalís) 
HC kategori stigning efter 224 km

Udgåede ryttere 
 105  Sébastien Joly fra  stod af cyklen efter 175 km.

Resultatliste

Eksterne henvisninger 
 Etapeside  på Letour.fr     

07

en:2009 Tour de France, Stage 1 to Stage 11#Stage 7
Sandhedens hævn

Sandhedens hævn – En marionetkomedie (eng. The Revenge of Truth) er som titlen antyder en komedie, skrevet af Karen Blixen og trykt første gang i tidsskriftet Tilskueren i 1926. Komedien er opført på Boldhus Teatret i 1974, Riddersalen i 1977, Østre Gasværk Teater i 1986, Folketeatret (Hippodromen) i 1998 samt Det kongelige Teater i 1936 og igen fra 1998-1999.

Eksterne henvisninger 
 E-manuskript på Kb.dk (Det Kongelige Bibliotek)

Skuespil fra Danmark
Karen Blixen
Skuespil fra 1926
Pedro Menéndez de Avilés

Pedro Menéndez de Avilés (15. februar 1519 i Avilés, Asturien – 17. september 1574 i Santander, Spanien) var en spansk søfarer; grundlagde i 1565 St. Augustine på østkysten af Florida, den første spanske koloni i Nordamerika.

Eksterne henvisninger 

Opdagelsesrejsende fra Spanien
Finn Døssing

Finn Døssing Jensen (født 27. april 1941, død 25. juni 2022) var en dansk fodboldspiller. Han spillede i Viborg FF, inden han kom til Dundee United i Skotland, hvorefter han afsluttede karrieren i AaB. 

Efter karrieren som fodboldspiller havde Finn Døssing en en tøjbutik.

Karriere 
I 1958 som 17-årig debuterede han på Viborg FFs 1. hold. 6 år senere gik turen til skotsk fodbold og Dundee United FC. Her fik han bragende succes. Han scorede 80 mål i Scottish Premier League og huskes stadigvæk af klubbens fans som én af de bedste spillere i klubben nogensinde. Den officielle fanklubs lokale afdeling i Argyll er opkaldt efter Finn Døssing. I 2008 kom han i klubbens Hall Of Fame.

10 år efter han startede karrieren, sluttede han den efter et ophold hos AaB i 1968. Han stoppede brat karrieren, da han fik tilbudt at åbne en tøjbutik i barndomsbyen Viborg. Butikken åbnede første gang den 1. maj 1969. Da sønnen Michael Døssing stoppede sin professionelle fodboldkarriere, overtog han butikken i 1994.

Han har spillet en enkelt kamp på det danske U-21 landshold.

Referencer

Eksterne henvisninger 

 

Fodboldspillere fra Danmark
Fodboldspillere fra Viborg FF
Fodboldspillere fra Dundee United F.C.
Fodboldspillere fra AaB
Personer fra Viborg
Confederations Cup 2001

Confederations Cup 2001 var den 5. udgave af fodboldturneringen Confederations Cup, og blev afholdt i Sydkorea og Japan fra 30. maj til 10. juni 2001, som en forløber for VM i 2002, der også skulle afholdes i landene. Det var den første udgave af Confederations Cup til at blive afholdt i to lande.

Turneringen havde deltagelse af otte lande, fordelt på alle FIFA's konfederationer. Turneringen blev vundet af Frankrig, der dermed gjorde sig selv til både regerende verdensmestre, europamestre og Confederations Cup-mestre, og cementerede deres plads på tronen af landsholdsfodbold.

Deltagende lande

Spillesteder 
Turneringen blev, som den første Confederations Cup nogensinde, afholdt i to lande. Sydkorea og Japan udvalgte hver tre spillesteder, og turneringen blev dermed fordelt ud på seks byer, mod kun to ved turneringen i 1999. De seks byer udvalgt til arrangører var:

Turneringen

Turneringsform 
De otte deltagende lande blev fordelt i to puljer med fire hold i hver, hvoraf de to øverst placerede i hver avancerede til semifinalerne. Gruppe A blev afviklet udelukkende i Sydkorea og Gruppe B udelukkende i Japan. De to semifinalevindere mødtes i finalen, mens de to tabere spillede kampen om tredjepladsen.

Gruppe A

Gruppe B

Semifinaler

Bronzekamp

Finale

Målscorer 
2 mål
  Shaun Murphy
  Éric Carrière
  Robert Pirès
  Patrick Vieira
  Sylvain Wiltord
  Takayuki Suzuki
  Hwang Sun-Hong

Eksterne henvisninger 
 Informationer om turneringen på FIFA.com 

2001
Fodbold i 2001
Else Marie Bukdahl

Else Marie Bukdahl (født 12. juni 1937 i Brørup) er en dansk kunsthistoriker og tidligere rektor for Det Kongelige Danske Kunstakademis Billedkunstskoler. Jørgen K. Bukdahl var hendes bror.

Bukdahl var fransk statsstipendiat, 1960, blev mag.art. i litteraturhistorie fra Aarhus Universitet, 1964, bedrev kunsthistoriske studier ved universiteterne i Lund og Uppsala samt i Rom, 1964-65. Hun var seniorstipendiat, 1972-75 og kandidatstipendiat ved Institut for Litteraturhistorie, Aarhus Universitet, 1965-66 og blev dr.phil. på en afhandling om Denis Diderot fra Københavns Universitet, 1980.

1985-2005 var hun rektor for Kunstakademiet, hvor hun stadig er docent.

Hun er medlem af Det Kongelige Norske Videnskabernes Selskab (2006-), af bestyrelsen for Anna Klindt Sørensens Legat (1987-), af bestyrelsen for Tagea Brandts Rejselegat (1987-), medlem af Det Kongelige Danske Videnskabernes Selskab (1985-), medlem af direktionen, Ny Carlsbergfondet (1985-2006), af bestyrelsen for Ny Carlsberg Glyptotek, 1982-2006), af Det Danske Bibelselskab, Salmebogsudvalget, (1993-2002), af Socièté internationale d'etude du dix-huitième siècle (1984-90), af Danmarks Grundforskningsfond, 1991-99), af Det Etiske Råd (1990-97) og Øresundsrådet (1993-98), af COAST, Foreningen for Kunst, Videnskab og Teknik (1990-92), af Marienborgkredsen (1989-93) og medlem af Kulturfonden (1989-91).

Bukdahl er ridder af 1. grad af Dannebrogordenen (2000), ridder af Dannebrogordenen (1990), modtog N.L. Høyen Medaljen 1995, Tagea Brandts Rejselegat 1986 og har modtaget den udenlandske orden, F.P.A.2. Hun blev udnævnt af den franske kulturminister til Chevalier De L'ordre des Arts et des Lettres, 1999 og Officier de Palmes Academiques, Frankrig.

Hun var gift med nu afdøde professor i teologi, Torben Christensen.

Eksterne henvisninger 

Kunsthistorikere fra Danmark
Medlemmer af Videnskabernes Selskab
Faglitterære forfattere fra Danmark
Ansatte ved Det Kongelige Danske Kunstakademi
Riddere af 1. grad af Dannebrog
Personer i Kraks Blå Bog
Modtagere af N.L. Høyen Medaljen
Dansksprogede forfattere fra Danmark
Æresmedlemmer af Det Kongelige Akademi for de Skønne Kunster
Fransksprogede forfattere fra Danmark
Mackinacbroen

Mackinacbroen (engelsk: Mackinac Bridge, udtales ) er en hængebro i Michigan i USA. Den går over Mackinacstrædet, og forbinder de to halvøer Michigan består af. Broen kaldes ofte "Mighty Mac" eller "Big Mac".

Planerne om at bygge en bro over sundet kom allerede i 1880'erne, men Mackinacbroen stod ikke færdig før i 1957. Den var da en af verdens længste hængebroer, med største spændvidde på 1158 meter og total længde på 8038 meter. 

Chefingeniør for opførelsen var David B. Steinman, og selskabet American Bridge Company stod bag. Fem arbejdere døde under opførelsen.

Eksterne henvisninger 
Mackinacbroen – Officiel hjemmeside

Broer i USA
Michigan
Hængebroer
Friedrich August von der Heydte

Dr.jur. Dr.rer.pol. Friedrich August (Freiherr) von der Heydte (30. marts 1907 – 7. juli 1994) var en adelig tysk Luftwaffe-officer, der indgik i faldskærmstropperne under Anden Verdenskrig, og nåede rang af oberstløjtnant. Efter krigen tjente han i hæren i Vesttyskland, og nåede rang af brigadegeneral i reserven.

Eksterne henvisninger 

Personer i 2. verdenskrig
Militærfolk fra Tyskland
Mackinacstrædet

Mackinacstrædet (engelsk: Straits of Mackinac, udtales ) er et sund som skiller den øvre og den nedre halvø i Michigan i USA. Sundet forbinder de to indsøer Lake Michigan og Lake Huron.

Sundet er 8 kilometer bredt på det bredeste, og forbindes af Mackinacbroen. Strædet fryser til om vinteren, men holdes åbent af isbrydere. 

Der findes to beboede øer i Mickinacstrædet, Mackinac Island og Bois Blanc. Der er også to ubeboede øer, Round Island og St. Helena Island. Der er to byer ved sundet, Mackinac City og St. Ignace. Desuden er der to forter, Fort Michilimackinac og Fort Mackinac. Begge forter er populære turistdestinationer.

Eksterne henvisninger 

Michigan
Sund (farvand)
Werner Ostendorff

Werner Ostendorff (15. august 1903 i Königsberg – 4. maj 1945 i Bad Aussee) var SS-Gruppenführer og en af de yngste luftfartøjschefer i Waffen-SS. East Dorff blev tildelt Jernkorsets Ridderkors med egeløv og det tyske kors i guld. Hans militære karriere startede i 1925.

Eksterne henvisninger 

SS-officerer
SS-generaler
Modtagere af Jernkorset
Confederations Cup 2003

Confederations Cup 2003 var den 6. udgave af fodboldturneringen Confederations Cup, og blev afholdt i Frankrig fra 18. til 29. juni 2003. Det var den første udgave af turneringen til at blive afholdt på europæisk grund.

Turneringen havde deltagelse af otte lande, fordelt på alle FIFA's konfederationer. Turneringen blev vundet af Frankrig, der dermed blev det første land nogensinde til både at vinde turneringen for anden gang, og til at forsvare en titel. Det sportslige forløb blev dog overskygget af de tragiske begivenheder omkring camerouneseren Marc-Vivien Foé, der midt under landets semifinalekamp mod Colombia i Lyon faldt død om som følge af et hjertestop.

Deltagende lande

Spillesteder 
De franske arrangører valgte at fordele slutrunden ud på tre forskellige stadioner og byer:

Turneringen

Turneringsform 
De otte deltagende lande blev fordelt i to puljer med fire hold i hver, hvoraf de to øverst placerede i hver avancerede til semifinalerne. De to semifinalevindere mødtes i finalen, mens de to tabere spillede kampen om tredjepladsen.

Gruppe A

Gruppe B

Semifinaler

Bronzekamp

Finale

Eksterne henvisninger 
 Informationer om turneringen på FIFA.com 

2003
Fodbold i 2003
Kidnapning

Kidnapning er en form for frihedsberøvelse, altså forbrydelsen at tilbageholde en person mod dennes vilje, for eksempel ved indespærring eller bortførelse. Ordet (eng. kidnapping) kommer fra kid "barn" og nap (variantform af nab) "stjæle", "snuppe", "tage". Ordet "kidnapning" henviser således oprindelig til tilbageholdelse af børn, men ordet bruges også, når voksne tilbageholdes eller holdes fanget , sædvanligvis for at få løsepenge eller på anden måde afpresse nogen.

I Danmark falder kidnapning typisk under Straffelovens § 261 om frihedsberøvelse.

Kendte tilfælde
Charles Lindberghs søn
Patty Hearst
Mordechai Vanunu

Se også
Gidsel

Eksternt link 

 
Gidseltagning
Kidnapning (flertydig)

Kidnapning kan henvise til flere artikler.

 Kidnapning – når en person fjernes mod sin vilje.

 Kidnapning (bog) – børnebog af Bjarne Reuter fra 1975.
 Kidnapning (film fra 1982) – filmatisering af bogen fra 1982.
 Kidnapning (film fra 2017) – filmatisering af bogen fra 2017.
 Kidnapningen - en amerikansk dramafilm fra 2004
 Kidnapped - en dansk komediefilm fra 1935
 Kidnapningen af Sabinerkvinderne
Michael Døssing

Michael Døssing (født 16. november 1969) er en dansk tidligere fodboldspiller og bestyrelsesformand for Tøjeksperten.

Liv og karriere 
Michael Døssing spillede hele sin karriere i Viborg FF. Den sidste kamp i Superligaen var den 28. november 1993, da han fik 53 minutter på banen i kampen mod FC København på Viborg Stadion. Han er søn af den tidligere storspiller Finn Døssing.

Han deltog i 1985 i en international turnering for U-17 landshold i Norge, og fik i den forbindelse 4 kampe for U-17 landsholdet.

Da Michael Døssing stoppede sin professionelle fodboldkarriere i 1993, overtog han sin fars tøjbutik ganske kort efter. Dette skulle blive startskuddet til en karriere i erhvervslivet, hvor han til sidst endte som bestyrelsesformand. for 119 Tøjeksperten butikker, og stod i spidsen da kæden blev solgt til en kapitalfond i 2008.

Nu arbejder han som 'Head of retail' i tøjfirmaet Day Birger et Mikkelsen, samtidig med at han er næstformand i bestyrelsen for barndomsklubben Viborg FF.

Referencer

Eksterne henvisninger 
 

Erhvervsfolk fra Danmark
Fodboldspillere fra Danmark
Fodboldspillere fra Viborg FF
Personer fra Viborg
Martin Thomsen (fodboldspiller, født 1982)

Martin Thomsen (født 16. august 1982) er en dansk tidligere fodboldspiller og nu -træner, der er træner i Hobro IK. 

Martin er tvillingebror med Peter Thomsen, der også har spillet i Hobro IK.

Karriere 
Han startede med at spille fodbold i Valsgård IF 83 og rykkede i ynglingeårene til naboklubben Hobro IK. Her gjorde han sig så meget bemærket at superliga-klubben Viborg FF tilbød ham en 3-årig kontrakt i 2001. Det blev kun til 9. minutter i Superligaen, da han den 21. juli 2001 blev indskiftet da holdet mødte FC København i Parken 
Sommeren 2003 blev han udlejet til den daværende 2. divisionsklub Skive IK på en 1-årig aftale. Viborg FF ophævede kontrakten med Martin Thomsen i sommeren 2004.

Skive IK (2004-2013) 
Efter kontrakten med Viborg FF blev ophævet skiftede han til Skive IK, hvor han spillede frem til januar 2013.

Højdepunktet i Martin Thomsens karriere kom i 2011, da han efter et forrygende forår sluttede 2010/2011-sæsonen af med 12 sæson scoringer, var stærkt medvirken til at Skive sluttede på en overraskende 4. plads i 1. division (fodbold). En præstation som ikke blev overset. Thomsen blev således kåret som årets spiller i 1. division af TV2 Sport foran profiler som Peter Graulund, Stephan Petersen og Simon Makienok Christoffersen.

Hobro IK 
På transfervinduets sidste dag den 31. januar 2013 skiftede Thomsen fra Skive IK til sin tidligere klub Hobro IK, der købte ham fri af kontrakten med skibonitterne. I sæsonen 2014-15 spillede Martin Thomsen alle 33 kampe med seks mål og to assister til følge.

Silkeborg IF 
Den 28. maj 2015 blev det offentliggjort, at Silkeborg IF havde hentet Martin Thomsen på en fri transfer og at Martin Thomsen havde skrevet under på en toårig kontrakt. Det blev offentliggjort den 16. december 2016, at Silkeborg og Thomsen var blevet enige om at ophæve aftalen.

Jammerbugt FC 
I januar 2017 blev det offentliggjort, at han tiltrådte en stilling som spillende assistenttræner i Jammerbugt FC af et halvt års varighed.

Skive IK (2017-) 
Thomsen vendte i sommeren 2017 tilbage til Skive IK, hvor han også spillede i perioden 2004-2013. Her skrev han under på en toårig aftale, hvor han både skulle agere som spiller og indgå i trænerteamet omkring holdet.

Eksterne henvisninger

Referencer 

Fodboldspillere fra Danmark
Fodboldspillere fra Viborg FF
Fodboldspillere fra Skive IK
Fodboldspillere fra Hobro IK
Fodboldspillere fra Silkeborg IF
Fodboldspillere fra Jammerbugt FC
Personer fra Hobro
Sport i Hobro
Salgsassistent

En salgsassistent er den, der betjener kunder i en butik. For at kunne blive salgsassistent kræves to år på handelsskolernes grundforløb (hg). Derefter er der to år i praktik i en butik. En student kan tage HGS, som tager tolv uger på skole, og to år i praktik.

En kommis (lat. committere betro) er en ældre betegnelse for en ekspedient som ekspederede og var udlært i en købmandsforretning.
Stillingsbetegnelsen "kommis" blev / bliver oftest brugt om udlærte salgsassistenter i fdb/coop's butikker, hvorimod salgsassistent blev brugt i privat ejede købmandsbutikker.

Stillingsbetegnelser
Handel
Byskilt

Et byskilt er en færdselstavle placeret i siden af vejen som markering af, at byzonen starter. For det meste er byskiltet overstreget med en rød linje på den ene side, der markerer, at byzonen slutter. Skiltet fortæller byens eller bydelens navn på det lokale officielle sprog og nogle gange på andre sprog. I nogle lande som Danmark anvendes byskiltet desuden til at markere en hastighedsbegrænsning i byzonen.

Tavlen er uafhængig af bygrænsen, og definerer alene om der køres ind eller ud af byens tættere bebyggede område. Tavlen med rød streg over definerer derfor kun at du er kørt ud af byens tættere bebyggede område, men ikke som man ellers kunne fristes til at tro, at man er kørt ud af byen. Der kan godt være områder uden tættere bebyggelse i bymidter, eksempelvis i forbindelse med en hovedvej.

Referencer

Eksterne henvisninger 

Færdselsregler
Sekundærrute 579

Sekundærrute 579 er en rutenummereret landevej i Nordjylland.

Ruten går fra primærrute 26 nord for Højslev Stationsby mod nordøst kaldet Hobrovej over Virksunddæmningen med navnskifte til Skivevej og slutter ved Europavej E45 vest for Hobro.

Eksterne henvisninger 
 Overblik over vejen  fra trafikken.dk

Kilder 

579
Virksunddæmningen

Virksunddæmningen er en vejdæmning, der opdæmmer vandet mellem Hjarbæk Fjord og Lovns Bredning ved Virksund i Midtjylland. Den er bygget i 1966 og forbinder den del af sekundærrute 579 kaldet Hobrovej med delen kaldet Skivevej. 

Byggeriet af dæmningen betød at saltindholdet i Hjarbæk Fjord ændrede sig, og samtidigt steg udledning af kvælstof og fosfor gennem de fire åer, der har udløb i Hjarbæk Fjord.

I dæmningen er der lavet en sluse så man kan sejle fra Hjarbæk Fjord til Lovns Bredning.

Dæmningen blev i sommeren 2004 repareret grundet massive rustangreb.

Eksterne kilder/henvisninger 

 Om Virksunddæmningen

Vejdæmninger
Limfjorden
Bygninger, konstruktioner og anlæg i Skive Kommune
Bygninger, konstruktioner og anlæg i Viborg Kommune
Etableret i 1966
O-klassen

O-klassen er en af Søværnets skibsklasser der beskæftiger sig med søopmåling på lavt vand. Søopmålingen har til formål at måle vanddybden i forbindelse med udarbejdelse og opdateringer af søkort.

Referencer, kilder og eksterne links 

 O-klassen
 Søopmålingen
 Flådens historie: O-klassen

Søværnet
Hvidbjørnen-klassen

Hvidbjørnen-klassen er betegnelsen for fire inspektionsskibe bygget til Søværnet i perioden 1961-1963.

Skibenes opgaver spændte bredt fra suverænitetshåndhævelse til søredning og fiskeriinspektion. Til at hjælpe med dette var skibene endvidere udstyret med en helikopter af typen Alouette III, som dog senere blev udskiftet med en Lynx, som stadig bruges den dag i dag. Helikopterne blev fløjet af piloter fra Søværnets Flyvetjeneste.

De fire enheder i Hvidbjørnen-klassen er:

Referencer, kilder og eksterne links 

 Flådens historie: Hvidbjørnen-klassen
 Vaabenskjolde.dk 

Inspektionsskibe fra Danmark
The Sonics

The Sonics er en amerikansk garagerockgruppe, der blev dannet i 1960. i Seattle af Gerry Roslie og Andy Parypa sammen med Larry Parypa, Rob Lind og Bob Bennett.

The Sonics var fra 1964 til 1966 den mest populære gruppe i Seattle/Tacoma-området med sange som "Psycho", "The Witch" og "Strychnine" (alle skrevet af Gerry Roslie) samt en senere legendarisk indspilning af "Louie Louie". Gruppen opnåede dog aldrig national succes og opløstes efter en del udskiftninger i 1969. I 1972 var gruppen dog gendannet til en enkelt koncert i Seattle.

I 1980 genopstod The Sonics med Gerry Roslie som eneste oprindelige medlem og med Los Angeles-gruppen The Invaders som backing. 

I 2007 genopstod bandet endnu engang, denne gang med 3 oprindelige medlemmer Gerry Roslie , Rob Lind and Larry Parypa. Bandet har siden spillet flere koncerter i USA og Europa.

Diskografi

LPs 
 Here Are the Sonics (Etiquette Records, 1965)
 Merry Christmas (Etiquette, 1965)
 Boom (Etiquette, 1966)
 Introducing The Sonics (Jerden, 1967)
 Explosives (Buckshot, 1973)
 Live Fanz Only  (Etiquette, 1986)
 The Savage Young Sonics (Norton, 2001)
 The Sonics – Busy Body!!! Live in Tacoma 1964 (Norton 2007)

45s 
 "The Witch"/"Keep A-Knockin'" (Etiquette, 1964)
 "The Witch"/"Psycho" (Etiquette, 1965)
 "Psycho"/"Keep A-Knockin'" (Etiquette, 1965)
 "Boss Hoss"/"The Hustler" (Etiquette, 1965)
 "Don't Be Afraid Of The Dark"/"Shot Down" (Etiquette, 1965)
 The Sonics' "Don't Believe In Christmas"/The Wailers' "Christmas Spirit" (Etiquette, 1965)
 "Cinderella"/"Louie Louie" (Etiquette, 1965)
 "You Got Your Head On Backwards"/"Love Light" (Jerden, 1966)
 "Like No Other Man"/"Love Light" (Jerden, 1966)
 "The Witch"/"Like No Other Man" (Jerden, 1966)
 "Psycho"/"Maintaining My Cool" (Jerden, 1966)
 "Love-itis"/"You're In Love" (Jerden, 1967)
 "Lost Love"/"Any Way The Wind Blows" (Piccadilly, 1967)
 "Any Way The Wind Blows"/"Lost Love" (UNI, 1967)
 "Dirty Old Man"/"Bama Lama Bama Loo" (Burdette, 1975)
 "The Witch"/"Bama Lama Bama Loo" (Great Northwest, 1979)
 "The Witch"/"Keep A-Knockin'" (Norton, 1998)
 "Psycho"/"Have Love Will Travel" (Norton, 1998)
 "Cinderella"/"He's Waitin'" (Norton, 1998)
 "Boss Hoss"/"The Hustler" (Norton, 1998)
 "Strychnine"/"Shot Down" (Norton, 1998)
 The Sonics' "Louie Louie"/The Wailers' "Louie Louie" (Norton, 1998)
 "Don't Believe In Christmas"/"Santa Claus" (Norton, 1998)

Referencer

Eksterne henvisninger 

 
 Interview med The Sonics i L.A. Record

Rockgrupper fra USA
Musikgrupper fra 1960